Diari Oficial de la Generalitat Valenciana


Sumari del DOGV 5653, del 04-12-2007 (2007/14291)

RESOLUCIÓ de 26 de novembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les situades a la Vila Joiosa (Alacant), realitzada per l'ajuntament del dit municipi a favor de la Generalitat, per a ser destinades a la construcció d'una escola de vela.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14651


Data del document
:   26-11-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vila Joiosa, la
    * propietat immobiliària
    * cultura regional
    * transmissió de la propietat

RESOLUCIÓ de 26 de novembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les situades a la Vila Joiosa (Alacant), realitzada per l'ajuntament del dit municipi a favor de la Generalitat, per a ser destinades a la construcció d'una escola de vela. [2007/14997]  
L'Ajuntament de la Vila Joiosa, en sessió plenària realitzada el dia 19 d'octubre febrer de 2006, va acordar la cessió gratuïta a la Generalitat de dues parcel·les de la seua propietat, 1.000 i 200 m² de superfície, situades a la Vila Joiosa (Alacant), platja Varadero, procedents de l'antic pla parcial Alcoco, de la dita població. Tal com consta en l'acord mencionat les parcel·les tenen caràcter de domini públic.  
A proposta de la conselleria de Cultura, Educació i Esport, es van iniciar els tràmits legals oportuns per a l'acceptació de les parcel·les.  
La cessió es realitza amb la finalitat de destinar les parcel·les a la construcció d'una escola de vela.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de la Vila Joiosa de les parcel·les següents de la seua propietat:  
1. Parcel·la de 1.000 m² de superfície, situada en pla parcial Alcoco de la dita població, que confronta: nord, en línia de 35,30 m amb el límit del sector; sud, en línea de 26,45 m parcel·la dos de Bartrom, SA; est, amb el límit del sector i en línia de 19,11 m amb parcel·la número sis de l'Ajuntament de La Vila Joiosa; i oest, en línia de 26,56 m parcel·la 4 de l'Ajuntament de La Vila Joiosa.  
Consta inscrita en el Registre de la Propietat de La Vila Joiosa al tom 772, llibre 308, foli 192, finca 24516, inscripció 1ª.   
Referència cadastral: part de les referències 2364564LV7115D2026HU i 9303694JX5698R1890KZ.  
2. Parcel·la de 200 m² de superfície, situada en pla parcial Alcoco de la dita població, que confronta: nord, en línia de 19,11 m amb parcel·la número cinc de l'Ajuntament de La Vila Joiosa; sud, amb el límit del sector; est, amb el límit del sector; i oest, en línia de 10,88 m parcel·la dos de Bartrom, SA.  
Consta inscrita en el Registre de la Propietat de La Vila Joiosa al tom 772, llibre 308, folio 195, finca 24720, inscripció 1ª.   
Referència cadastral: part de les referències 7357633MN5238B4969OY i 5484051KS8655W4697LW.  
Els immobles s'accepten lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de la Vila Joiosa, s'efectua amb la condició de destinar les parcel·les a la construcció d'una escola de vela, i queda subjecta al que disposa l'article 37 de la Llei 14/2003, de Patrimoni de la Generalitat. Les parcel·les s'hauran de destinar a l'ús previst en el termini de cinc anys i mantenir-se durant els trenta següents.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu-esportiu i adscrit a la conselleria de Cultura i Esport, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 26 de novembre de 2007.- El conseller d'Economia, Hisenda i Ocupació: Gerardo Camps Devesa.